
G CK GWASSA NA CHUO KIKUU 
PAMOJA NA 
CHAMA CHA HISTORIA CHA TANZANIA 


Kuchapishwa kwa toleo lolote na chama cha Historia cha 
Tanzania kwa kawaida maoni yaliyochapishwa hayahitaji 
kupendekezwa na maafisa wa chama hicho. 


DIBAJI 


; a Maji Maji vya 1905-1907 katika Tanzania vinahusu 
va yaa YAA iya makabila yaliyopigana peke yake. 
Theluthi moja ya Tanzania bara ilihusika na vita hivi. 
Ilikuwa ni vita vya kupigania uhuru kuwapinga Wajermani 
na serikali yao. Zaidi ya watu laki moja walikufa kwa vita 
na njaa. Koo nyingine ziliteketea kabisa katika vita na 
nyingine zilipunguka sana katika mapigano, njaa na kuny- 
ongwa na Wajermani. Katika mwaka 1968 ilikubaliwa na 
TANU kuwa katika mashujaa wa Tanzania watakaokum- 
bukwa kila Septemba mosi, wawemo wale waliopigana 
katika Maji Maji. Ingawa Waafrika walishindwa katika vita 
hii. Lakini nia yao haikufa. Maana imani na njia walizotumia 
kujiunga pamoja ili wapiganie haki yao, hofu na mashaka 
yaliyowapata wale waliosalimika, tumaini iliyokuwamo 
mioyoni mwa watu ya kukataa kutawaliwa, nia na tamaa 
ya kupata Uhuru: vyote hivi vilichanganyika kwa jinsi 
mbali mbali pamoja na hali nyingine kadha wa kadha za 
nchi na za wananchi wenyewe ili kupatikane njia mpya zi- 
lizowezesha kupatikana kwa Uhuru 1961. Katika Tanzania 
hakuna mpenda siasa au historia anayeweza kupuuza vita 
hivi vya Maji Maji. 

Kijitabu hiki kinatokana na uamuzi wa Chama cha 
Historia cha Tanzania yaani Historical Association of Tan- 
zania, kwamba Kiswahili kiwe ndiyo lugha rasmi katika 
shughuli za chama. Kijitabu chenyewe kimefasiriwa kutoka 
kingine cha Kiingereza; Records of Maji Maji Rising edited 
by G. C. K. Gwassa and John Iliffe (EAPH, 1968). Lakini 
sehemu chache zimebadilishwa au zimeondolewa ili masi- 
mulizi haya yaweze kueleweka vizuri zaidi. Aidha imebidi 
kubadili hivyo kwa kuwa ujuzi wetu wa vita hii umeonge- 
zeka kwa sababu ya uchunguzi ambao umefanywa tangu 
kijitabu hicho cha Kiingereza kupigwa chapa. Makosa yo- 
yote ni yangu mwenyewe. 

Sehemu kubwa ya Kumbukumbu hizi ni masimulizi ya 
wazee waliopigana, walioona au waliosimuliwa na wazee 
wao juu ya vita vya maji maji. Masimulizi haya ni kumbu- 
kumbu, kwa hiyo yametokea hapa katika maneno ya kila 
msimulizi. Hakuna mabadiliko yaliyofanywa katika kila 
Kumbukumbu isipokuwa ikiwa haiwezi kueleweka kwa 
urahisi. Kumbukumbu zenyewe zimeteuliwa kutoka katika 
nyingine ambazo nilizikusanya kati ya mwaka 1966 na 1969 

wakati nikifanya uchunguzi katika somo hili katika mikoa ya 
Mtwara na Pwani. Sehemu zilizobaki za Kijitabu hiki ni 
Kumbukumbu za Kiserikali za Kijermani, nyaraka za Wa- 
missionari, masimulizi yaliyokusanywa na wengine, na barua 
za watu binafsi. Uchunguzi katika vita hivi bado unaendelea 
kwa hiyo masimulizi haya yamepangwa katika hali inayoe- 
leza vita hivi kama tunavyofahamu kwa sasa. Hivi sasa kume- 
pigwa shapa kijitabu kiitwacho The Maji Maji War im 


k 


Ungoni kilichoandikwa na O. B. Mapunda pamoja na G.P. | 


Mpangara. (EAPH, 1969). 


Kumbukumbu zenyewe zimeandikwa katika maandishi . 


ya kawaida. Kati ya Kumbukumbu moja na nyingine kuna 


maelezo yake ambayo yamechapwa katika maandishi | 


madogo madogo. 

Uchunguzi na uandishi wa vitabu siyo kazi ya mtu mmoja. 
Napenda kuwashukuru wote walionisaidia kwa njia yoyote 
katika uchunguzi wangu. Hasa napenda kuwashukuru 
wafuatao: Mkurugenzi wa Kumbukumbu za Taifa, Tan- 
zania, Dar es Salaam; Mkurugenzi wa Kumbukumbu za 
Jamhuri ya Kidemokrasi ya Ujermani (Deutsches Zeutra- 
larchiv) Postman; Mkuu wa Kumbukumbu za United 
Society for the Propagation of the Gospel, London; Askofu 


Mkuu wa Peramiho; Padre Mkubwa wa R. C. Kipatimu na | 
pia Padre G. Mpanda pamoja na Mwalimu Michael Mwiru | 


kwa ukarimu wao; Padre Mkuu wa Kwiro, Msimamizi 
wa Okzford University Press (Eastern Africa); Dr. Allison 
Redmayne; Fr. Gerald Rupper OSB; Fr. Lambert Doerr 
O.S.B.; Dr. W. K. Chagula, Mkuu wa Chuo Kikuu, Dar es 
Salaam pamoja na Kamati ya Uchunguzi na Uchapishaji 
ya Chuo Kikuu kwa kulipia baadhi ya gharama za shughuli 
na safari zangu; Professor T. O. Ranger, Bwana J. S. Saul; 
Bwana Martin S. Haule. Zaidi ya yote nawashukuru sana 
wazee wote waliosimulia habari ambazo zimeniwezesha ku- 
andika Kumbukumbu hizi. Napenda kutoa shukrani mahsusi 
kwa Ofisi ya Makamu wa Pili wa Rais wa Tanzania kwa 
kuniwezesha kwenda katika Uchunguzi wangu pamoja na 
maofisa wa tawala za mikoa na Wakuu wa wilaya za Kilwa, 
Nachingwea — Liwale —, Masasi, Lindi, Rufiji na Kisarawe. 
Namshukuru Dr. John Iliffe kwa juhudi zake na kwa ku- 
kusanya baadhi ya Kumbukumbu hizi na Bwana D. Mwa- 
kawago kwa ajili ya kunihimiza na kusoma Kumbukumbu 
hizi kabla hazijapigwa chapa. Aidha namshukuru mke 
wangu kwa kunisaidia kunukua baadhi ya Kumbukumbu 
hizi, wakati nilipokuwa na shughuli nyingi na kwa kuni- 
kumbusha mara nyingi umuhimu wa kazi hii wakati nili- 
poingiwa na uvivu. 

Dar es Salaam G. C. K. Gwassa 
Januari, 1969 


AA. 


KUMBUKUMBU ZA VITA VYA 


MAJI MAJI 
SEHEMU YA KWANZA 


Na habari zetu ni kwamba Wajermani wanatutendea 
vibaya sana, tena wanatuonea sana, kwa amri zao hizo.' 


Kutoka Chiwata, kusini Tanzania, mwanafunzi mmoja, 
msichana mwenye umri wa maka kumi na nane aliandika 
hivi katika mwaka 1898. Miaka kumi na tatu kabla ya hapo 
Wajermani walikuwa wamekwisha jenga himaya yao ya 
Kikoloni katika Afrika Mashariki. Katika kujipenyeza 
nchini kwenda bara toka pwani ambapo palitekwa kwanza, 
Wajermani walifuata njia kuu za biashara za zamani. 
Wakati huo huo walikwenda wakajenga ngome za kijeshi 
katika vituo vikubwa vikubwa, huku wakiwakubali au 
kuwaondoa kwa nguvu watawala wa kienyeji. Hatimaye 
Wajermani waliunda tawala za mitaa ambazo katika sehemu 
kadha, hususan pwani, zilikuwa chini ya maakida na 
majumbe. Aghalabu, Maakida walikuwa Waarabu au watu 
kutoka sehemu nyingine za Afrika na majumbe walikuwa 
ni wenyeji. Hata mwishoni mwa karne iliyopita utawala 
wa Kijermani ulikuwa umekwisha timilika na tumaini lao 
limefikilika: 


Basi hapa Chiwata kila Jumatano kuna baraza na watu 
wengi wanapigwa na wengine wanafungwa kwa amri ya 
Serikali ya Wajermani. Lakini sisi tuliozoea tangu zamani 
kujitawala wenyewe sasa tunaziona amri za hawa Wajer- 
mani kuwa ngumu sana, hasa juu ya kodi maana sisi watu 
weusi hatuna fedha, mali yetu ni mtama, mahindi, ufuta 
na njugu n.k. Na hapa Chiwata pamejengwa nyumba mbili, 
moja baraza, moja ni gereza.” 


Hali ya namna hii ilikuwa imeenea pote katika kusini 
Tanzania mwanzoni mwa karne hii. Katika Umatumbi 
Kaskazini — magharibi ya Kilwa walimweka kibaraka wao 
kutawala. Wajermani na vibaraka wao walipodai kodi ku- 
toka kwa wenyeji katika 1898 Wamatumbi walikataa: 


Sasa yule mzungu alipokuja akaanza kuuliza “Sababu 
gani tumepiga ngoma mje kulipa kodi lakini hamkufika?” 


yi 


Basi wale watu walisema, “Hatuna deni kwako. Wewe 
hutudai kitu. Wewe ukiwa mgeni na ukitaka kukaa katika 
nchi hii basi utatuomba sisi wenyeji. Nasi tutakuomba 
tambiko: Utoe kitu tukutambikie upate ardhi, upate mahali 
ukae kwa amani. Lakini siyo sisi wenyeji tukupe (tambiko) 


”$ 


wewe!! Hiyo haiwezikani kabisa. Hatutaki”. 


Wamatumbi walipigana katika vita vya Maboga (Ngondo 
ya Mayowa) 1898 kupinga kutozwa kodi na Serikali ya 
kigeni. Walishindwa. Mara baadaye Wajermani walianza 
kutafuta njia za uchumi za kuwaletea faida. Katika njia 
moja wapo waliwalazimisha watu wa kusini Tanzania kuli- 
ma mazao ya biashara. Kulima kulikuwa kwa karaha na 
adha sana. Mazao hayo yalikusudiwa yauzwe Ulaya. Kwa 
jinsi hii Walowezi wachache walianzisha mashamba makub- 
wa ya pamba huko Umatumbi. Wakati huo huo kila akida 
na kila jumbe alipimiwa shamba lake. Wamatumbi chuki 
yao ilizidi kwa ajili ya lazima hii ya kulimishwa katika 
mashamba hayo: 


Ulimaji wa pamba ulikuwa kwa namna ya zamu. Kila 
mji ulipewa siku za kulima huko Samanga Ndumbo na pia | 
kwenye shamba la Akida na Jumbe. Kila mji alitoka mtu | 
mmoja isipokuwa wakiwamo wengi sana. Basi mkifika kule 
Samanga mnaweza kuambiwa kulima siku tano au kumi. 
Sasa basi mtu huenda kule halafu baada ya nusu ya siku 
zake mtu mwingine anatoka nyumbani kwenda kumpokea. 
Asipomwonea huruma basi atakaa yule yule wa mwanzo 
mpaka amalize zamu. Na kwa jumbe ilikuwa hivi hivi. 
Ukitoka Samanga inabaki zamu ya kwa jumbe au ukianza | 
kwa jumbe, ukimaliza unangoja zamu ya Samanga. Wana- 
wake walikuwa hawaendi ila kama mume wake ametoroka. 
Hapo wanasema) “Kamficha”, basi hapo mwanamke hue- 
nda. Kama katika mji Mpindo (Mkuu wa Ukoo) wa zamani 
akishikwa kwenda kulima huweza kumtoa Mmanda (mate- 
ka mtumwa) wake badala yake. Ila mkifika huko sasa ndiyo 
kivumbi: fimbo mgongoni na matakoni na hakuna kuinuka 
mkianza kulima. Ila Jermani uzuri wake watu wote kwenye 
kiboko ni sawa: jumbe au akida akikosa anapata kiboko 
vile vile. Basi kulikuwa kuna watu wanashika zamu ya 
kufyeka; halafu watu wa kulima; halafu kusawazisha 
udongo vizuri na kupanda; watu wenye zamu ya kupalilia; | 
watu wenye zamu ya kuvuna na wengine wa kubeba maro- 
bota ya pamba kupeleka pwani kule nyuma ya Kikanda 
kwenye jahazi. Basi inakokwenda hatujui. Sasa yule mzungu 
akitoa bakshishi, ambayo ilikuwa kidogo, akimpa akida 
na majumbe wanaweka kibindoni: Sisi hatupati chochote. 

u wanaona taabu sana maana RIA ka ina 

zi mi au minne mpaka mavuno. Sasa wakati wa 
jali WI kupanda ilikuwa miezi Ntandatu na Nchimbi 
z hao ndiyo wakati nguruwe wengi sana nchi hii na ukim- 
.. chia mwanamke peke yake usiku hawawezi. Tena hao 
A airuwe wana kiburi sana wakati huo: hapo na hapa lakini 
hakimbii. Ni wanawake wachache tu wanaweza kusaidiana 
na waume zao usiku — na ni wale tu wenye moyo mgumu 
sana. Na vile vile ndege huwa wengi sana miezi hiyo na 
kama mtu hana watoto lazima amsaidie mkewe kuwawinga 
huku akilima kichati cha malombe ya ngungu. (Mahindi 
ya shibe yanayovunwa mwezi Agosti au Septemba). Maana 
mwanamke hana nafasi (ya kulima). Sasa wakati huu bado 
wanakutaka uondoke nyumbani uende Samanga au ukalime 
kwa jumbe! Si ndiyo watu kuudhika. Kazi ngumu ajabu 
na ya mateso makubwa sana lakini mshahara wake kiboko 
mgongoni na matakoni na halafu kodi vile vile tumlipe 
yeye: Sisi siyo watu? Hata mtumwa sisi kwetu huku ha- 
fanywi hivyo. Na Wamatumbi — hasa Wawolo — tangu 
zamani hawapendi kutawaliwa au kusumbuliwa na mtu. 
Wakali kweli, eeh! Taabu namna hii wakaona afadhali mtu 
kufa kuliko kuishi katika mateso namna hii. 

Basi wao walichukia utawala tu uliokuwa mbaya na wa 
kikatili mno. Siyo kilimo hata kidogo. Kingekuwa kilimo 
kizuri na chenye maana na faida nani angejitoa kufa tu 
katika vita? Pale mwanzo walifanya matata vile vile lakini 
sasa alipoanzisha kulimisha pamba, barabara n.k. basi watu 
wakasema “Sasa huyu tayari kawa mtawala kamili. 
Apigwe”!: 


Pia wat 


Mlowezi mmoja, kwa jina Steimhagen, ambaye kwa sababu 
ya ukali na upara wake aliitwa Bwana Kinoo, alikuwa na 
shamba kubwa la pamba huko Samanga. Na hivi ndivyo 
kazi ya kulima ilivyofanyika: 


Basi wakati ule wa kulima kulikuwa na taabu kubwa. 
Sisi, vibarua wasiolipwa mshahara, tulisimama mstari wa 
mbele tukilima. Nyuma yetu alisimama mnyapara ambaye 
kazi yake ilikuwa kutuchapa viboko. Ndipo nyuma yake 
walisimama majumbe: kila jumbe alisimama nyuma ya 
watu hamsini wa kwake. Na nyuma ya majumbe alisimama 
Bwana Kinoo mwenyewe. Sasa hapo shuhudia kifo!! Na 
wakati wa kulima tangu mwanzo mpaka mwisho nyayo 
zako zisionekane isipokuwa za majumbe tu. Na yule Sele- 
mani, mnyapara, alikuwa na kiboko na tena alikuwa katili 
kweli kweli. Kazi yake ilikuwa kuchapa mtu akiinuka kuny- 
osha mgongo au akiacha alama ya nyayo zake nyuma. Oh 

ndugu zangu Mungu Mkubwa — ukituona tumeishi mpaka 
sasa ni amri ya Mungu tu. Huku nyuma Bwana Kinoo vile 
vile alikuwa na fimbo ya mwanzi. Watu wa jumbe fulani 
wakiacha alama za nyayo zao nyuma yao basi Kinoo alim- 
wingilia yule jumbe akimchapa makofi na kumpiga na 
fimbo ile ya mwanzi kwa mikono yake yote miwili na wakati 
huo huo Selemani naye alituandama sisi na kiboko chake.” 


Kulikuwa na wazungu Walowezi wenye mashamba ma- 
kubwa makubwa kama Bwana Kinoo katika nchi ya Wama- 
tumbi. Lakini katika sehemu nyingine za pwani ya Tanza- 
nia kusini na hata Umatumbi vile vile mazao ya biashara 
yalipandwa katika mashamba yaliyolimwa na wenyeji kwa 
pamoja chini ya uongozi wa maakida na majumbe. Upimaji 
wa mashamba ya namna hii ulifanywa kati ya miaka ya 
1902 na 1905. Kamati za Kizungu za maendeleo ya wilaya 
mbali mbali ndizo zilizoanzisha mpango huu. Kamati hizi 
ziliitwa “Communes” na zilikuwa chini ya mamlaka ya 
Wazungu. Maofisa wawili Wajermani wa Kamati au “Com- 
mune” ya wilaya ya Dar es Salaam ya Wakati huo walieleza 
mpango huu wa mashamba ulivyokuwa ukiendeshwa. Ka- 
tika maoni yao hiwvi ndivyo walivyoandika:— 


wa shauri kwanza. Kila Jumbe alijichagulia mahali pa ku- 
lima shamba karibu na makao yake makuu. Kufuatana na 
mpango wenyewe ilikuwa kila watu 30-50 walime eka 23 

. na kila ilipowezekana wenyeji waliombwa kutoa ma- 
waidha juu ya mazao ya kufaa mahali pale. Katika kila 
shamba ilikuwa kupandwe zao la aina moja kadiri ilivyoone- 
kana kufuatana na aina ya udongo wa mahali pale. Kiasi 
cha eka 2,000 zilifyekwa na kulimwa. Ukubwa wa kila 
shamba ulikuwa tofauti tofauti kati ya eka 23 hadi 35. Uku- 
bwa wa shamba la wastani ulikuwa eka 123, 


Mnamo 1903-04 iliamriwa kuwa kila shamba la kijijini 
lipanuliwe kwa kiasi cha robo ya ukubwa wake wa zamani. 
Na jumla ya eneo la ardhi iliyolimwa mwaka ule ilionge- 
zeka ikawa eka 3,215. Katika mwaka 1902-03 kulipandwa 
mahindi, mtama, ufuta, karanga, mpunga, choroko na mina- 
zi. Mwaka 1903-04 pamba iliongezwa. 

Mashamba hayakupanuliwa katika 1904-05 lakini mazao 
mkesha yote yaliachwa kupandwa ikabaki pamba peke 
yake. 

Je hali na usimamizi wa kazi hizi ulikuwaje? 


10 


ya wafanya kazi ilikuwa kama ifuatavyo:— 
1902-03 yapata watu 25,000 
1903-04 yapata watu 26,000 
1904-05 yapata watu 25,000 

Katika mwaka wa mwisho wanawake na watoto waliletwa 

kusaidia kazi kwani mara nyingi wanaume walikataa ku- 

kazi. 

Be zatana na maoni ya Herr von Geibler tangu mwanzo 
siku mbili kwa juma hazikutosha kama ilivyokuwa imefi- 
kiriwa na mkuu wa wilaya na ilibidi siku hizo ziongezwe 
toka sehemu 50 mpaka 100 kwa mia toka mwanzo. Lakini 
baada ya pamba kuwa zao kuu ilibidi mara nyingine ku- 
fanya kazi kila siku. j 

Maakida walitegemewa watoe ripoti kuhusu hali ya ma- 
shamba haya na ilikuwa ni kazi yao kuwapa adhabu wale 
ambao walishtakiwa na majumbe kuwa ni wakaidi katika 
kazi. Hakuna wazungu waliosimamia kazi hizi. Maakida na 
wasaidizi wao ndio walioangalia nani kafanya kazi na kwa 
siku ngapi. Ila wanafunzi wa mambo ya kilimo (baadhi yao 
wakiwa watoto) walikuwa wakipelekwa kila shamba, kila 
mmoja akiwa na daftari ndogo kuchunguza uzuri wa sha- 
mba na kazi iliyofanywa na kisha walitoa ripoti kwa Bwana 
Shauri. Aidha mara moja kwa kila mwaka mzungu mmoja 
alikwenda kupima mashamba na kuchagua ardhi mpya ya 
kulima. Haikuwepo orodha ya wafanya kazi mahali popote 
na faida zilizopatikana kutokana na kazi hizi zilifanywa 
kwa kufuata jumla ya watu tu. Katika sehemu nyingi watu 
walikataa kabisa kufanya kazi katika mashamba mnamo 
mwaka 1904-05. Majumbe walilalamika kuwa walikuwa ha- 
wapati watu wa kulima mashamba. 

Na wakuu wa Commune nao waliamini kuwa watu wali- 
kuwa wameanza kupandwa na hamaki. 

Je wafanya kazi wakaidi waliadhibiwa — na nani aliye- 
waadhibu? 

Mwaka jana (1904-05) kufuatana na ripoti zilizotoka kwa 
Maakida na kwa Sajini Holzhausen ambaye alitumwa ku- 
kagua Majumbe, wengi wao waliadhibiwa na afisi ya mkuu 
wa wilaya kwa kupata kifungo katika minyororo au jela 
bila kuonana na watu wengine ati kwa kuwa hawakuyaan- 
galia mashamba hata kidogo. Adhabu hii ilitokana na ku- 
kataa kwa wenyeji kufanya kazi. Wa mwisho kuadhibiwa 
hivyo alikuwa Jumbe Kibasila ambaye mwezi Juni alifung- 
wa minyororo kwa mwezi mzima. 

Je mapato ya fedha yalikuwaje? 


Jumla 


1902-03:- Jumla ya stakabadhi Shs. 25,580/- 
ambao ni wastani wa 
kwa kila Jumbe: Shs. 47.75 

“kwa kila mfanya kazi: senti 35 
1903-04:- Mazao mabaya sana kwa sababu ya ukosefu wa 
mvua. Jumla la stakabadhi: Shs. 17,528 kutoka 
mashamba 178 na wafanya kazi 26,186 walitumiwa 
kupata mazao haya. 
Mwaka huo mapato yaligawanywa kama ifuatavyo:— 
1 kwa wafanya kazi 
kwa Commune 
1 kwa Majumbe 
....... Malipo ya mwisho kwa majumbe yalikuwa mapema 
mwezi Oktoba 1903 kufuatana na taratibu za mgawanyo wa 
mapato wa mwaka 1902-03. 
Baada ya hapo hapakufanywa mgawo wowote tena.” 


HII NI 


Taabu za ukulima wa karaha wa mazao ya biashara yasi- 
yokuwa na faida kwa waafrika zilienea sehemu kubwa za 
kusini Tanzania. Lakini hazikuwa taabu hizo tu. Kila sehe- 
mu ilikuwa na adha ya namna yake. Mathalani Wamatumbi 
vile vile waliwachukia sana maakida wa Kiarabu na askari 
wa kukodi (na wajermani wenyewe), ambao waliwakanda- 
miza wenyeji bila haki yoyote. 


Lakini sababu nyingine tena ilikuwa na asili katika uta- 
wala: utawala wa Waarabu. Serikali ya Kidachi ilipotawala 
nchi hii walileta Maakida Waarabu na tangu zamani Wama- | 
tumbi walikataa kutawaliwa. Na wale Waarabu tangu za- 
mani hawakuweza kupenya nchi hii kwa sababu walizuiliwa 
kabisa wasije kukamata watu na kuwafanya watumwa. 
Lakini sasa walipopata kazi ya uakida basi walianza ku- 
kamata watu na kuwafanyia mambo ya kitumwa na hasa 
kuwadhulumu kabisa na kuwatesa bila sababu. Kwa hiyo 
ilikuwa Akida mmoja Kibata, Akida mwingine Chimo, Akida 
mwingine Miteja, Akida mwingine Kinjumbi, na mmoja 
Samanga. Na Akida Mwafrika alikuwa myao kule kwa Ki- 
tambi. Na Akida mwingine Mgunya, mtu wa kutoka Lamu, 
alikuwa huko Ngarambe. Basi hao wote waliwaonea sana 
Wamatumbi sababu wamekwishapata nafasi sasa. Basi hapo 
yalipoanza mambo ya Maji Maji wakati ule ule walijitia 
nao, “afadhali tuingie tupate kuwafukuza maadui hawa, 
tupate raha.”” 

Kulikuwa na taabu kila aina. Askari walikuwa balaa. 
Unabeba mizigo mizito wala hakupimii nguvu zako. Kama 
ni mzito sana unabeba tu mpaka unakufa. Halafu akifika 
kama huko anatoa risasi kupeleka kwa jumbe. Jumbe aki- 
pata ile risasi lazima amtafutie mwanamke mzuri sana, 
amchinjie kuku au mbuzi. Bila hivyo jumbe yumo mata- 
tani na watu wote kwake ni washenzi tu kosa kidogo tu 
fimbo 257”. 


12 


. 


Lakini msingi wa taabu zote hizi ilikuwa, hususan, hali 

a kutawaliwa na wageni maana bila hivyo wenyeji wali- 
Sini wasingeteseka jinsi We. ; 

Haya yote ni maneno yapitayo kama nyuki, tungekuwa 
tuko pamoja wakati huo ilikuwa kazi kubwa: Minyororo, 
risasi utosini na kifuani na huku mizigo; huku pia jicho 
kubwa la juu laelekea juu. Loo, kuweko juu sawa! Na hizo 
silisila za chuma mwenzetu kaunda kwake; afadhali kosa 
hivyo apigiliwe mbali mizigo abebe askari mwenyewe na 
mwenzetu naye afilie mbali.” mi 

“Afadhali apigiliwe mbali” — Lakini angepigwaje Mjer- 
mani na vibaraka vyake? Pale awali Wajermani walikuwa 
wamewashinda wote waliojaribu kupinga kuingiliwa na 
Wazungu. Watu wa kusini ya Tanzania walitambua bunduki 
na nguvu ya Jermani. Makabila yenyewe yalikuwa madogo 
madogo na yalikuwa na utengano. Silaha zao zilikuwa siyo 
bora kama bunduki za majeshi ya Kijermani. Ilikuwa 
lazima wapate njia bora: 

Walingoja muda mrefu maana waliogopa kwa mfano ukoo 
mmoja tu peke yake ungewezaje kumpiga Jermani asi- 
wamalize mara moja? Lazima wawe wengi kwa pamoja.” 

Ndiyo ni kweli walitawaliwa kwa muda mrefu sana kabla 
hawajapigana tena na Wajermani. Shida kubwa ilikuwa 
ni namna ya kumpiga sawa sawa kabisa. Nani ataanza peke 
yake? Walingoja kwa muda huo kwa sababu hapakuwa na 
utaratibu wala maarifa ya kupigana. Ni kweli matendo na 
tabia yake ilikuwa mbaya, lakini kama hatuna zana nzuri 
watu wasiogope? Basi kila upande wazee walikuwa waki- 
ulizana “Tufanye nini.” 

Wenyeji walingoja tu huku wakitafuta njia ya kuanzisha 
vita, wakazidi kuteseka huku wakifahamu wazi utengano 
wao na nguvu za majeshi ya Kijermani. Ndipo katika mwa- 
ka wa 1904 alijitokeza mtu mwenye maarifa ya kuwasaidia. 
Jina lake aliitwa Kinjikitile Ngwale. Aliishi katika tarafa 
ya Ngarambe karibu na kijito chenye jina la Ngarambe 
pia. Karibu na nyumbani kwake vijito viwili — Lihenga 
na Ngarambe — vilikutana vikafanya dimbwi la maji katika 
makutano hayo. Ilitokea kuwa Kinjikitile alipagawa na 
mahoka ya Hongo, ambalo ni joka kubwa liishilo katika 
maji mengi. Yasadikiwa kuwa katika dimbwi (au tanda 
kwa Kimatumbi) lile la maji aliishi Hongo. Wazee wa tarafa 
ya Ngarambe wameeleza kupagawa kwa Kinjikitile kama 
"ifuatavyo:— 

Alichukuliwa na shetani mchana asubuhi kama saa tatu. 
Watu wote waliona pamoja na watoto na wake zake vile 
vile. Walikuwa wamekaa nje wanaota jua, wanamwona 
huyo anakwenda kwa tumbo mikono amenyosha mbele. 

Kujaribu kumshika miguu kumvuta haiwezekani, tena ana- 
lalamika, “Niachieni, sitaki, mnaniumiza”. Huyo mpaka ma- 
jini. Amelala humo na ndugu zake walimgonjea nje usiku 
kucha. Wale wenye kujua kuogelea walipiga mbizi kumta- 
futa: wasione kitu. Sasa wakasema “Kama amefariki tutam- 
ona atarudishwa mzima au amekufa”. Basi walingoja. Asu- 
buhi kama saa tatu tena huyo anatoka bila kuumia na nguo 
zake kavu kama alivyozifunga jana. Kutoka huko ndiyo 
akaanza kusema mambo ya Kitume. Anasema, “Baba wote 
waliokufa watatokea, wako kwa Bokero Rufiji—Ruhingo. 
Simba wala chui hakamati mtu, sisi ni kina (mkina) Said — 
Seyyid Said”. Wimbo wake ulikuwa kama hivi. 


“Twekina Seyyid twate. 


Twekina Seyyid twenga!! Awe ni Mpogoro Mkichi au 
Mmatumbi twekina Seyyid twenga. Simba ni kondoo mzu- 
ngu ni utupi nkere (udongo wa mfinyanzi —mwekundu); 
liyomba lya masi (samaki wa baharini) Tumtimue”. Na 
alikamata simba wawili akawafunga na mnjoka (ngumbizi) 
na watu wakawa wanacheza Likinda karibu ya hao simba 
wawili—hawakuwa wakali! Basi habari za mtu huyu mpya 
zikaenea pote.!” 

Kinjikitile aliwakumbusha kuwa Waafrika wote ni ndugu 
na walikuwa wote mabwana kina Seyyid. Pia alisema kuwa 
dawa yake — Maji — ilikuwa na uwezo wa kugeuza risasi 
kuwa maji. Kwa dawa na mwito wake Kinjikitile aliwatia 
moyo Waafrika akawaonyesha umoja — umoja wa kupi- 
gania uhuru wao. Jina la vita vyenyewe — Maji Maji — 
lilitokana na dawa za Kinjikitile. Habari zake zilitapakaa 
pote katika watu wa kusini ya Tanzania. Katika Umatumbi 
na Ungindo pamoja na nchi za jirani habari hizi zilienea 
kwa mnong'ono wa siri ulioitwa na wenyeji Njwijwila. 


Njwijwila maana yake ni faragha ya siri kama kwenye 
mikutano. Wakati huo mwenye kusikiliza Njwijwila hulipa 
pesa moja. Hiyo ndiyo maana ya Njwijwila. Habari iliyo- 
kuwa katika Njwijwila ilikuwa kama hivi: “Mwaka huu 
ni mwaka wa vita kwani Ngarambe kuna fundi (mganga) 
aliyepagawa na pepo ana Lilungu”. “Kwa nini?” “Kwa 
sababu tunateseka namna hii na kwa sababu ... tunakan- 
damizwa na Maakida. Tunafanya kazi bila mshahara. Kuna 
fundi Ngarambe ambaye atatusaidia”. “Namna gani?” “Yuko 
Jumbe Hongo!” Njiwijwila ilianzia Kikobo baina ya Wa- 
kichi waliokuwa karibu na Kinjikitile. Ilienea mpaka Mwen- 
gei, Kipatimu na Samanga. Lakini watu wa Samanga ha- 
wakuamini haraka. Ilitapakaa haraka zaidi Umatumbi kote 
na zaidi. Katika habari ya Njwijwila pia kulikuwa na ha- 
bari iliyosema kuwa kama “Wale watakao kwenda Ngaram- 

watawaona wazee wao wa zamani waliokufa”. Watu 


pa wakaanza kwenda Ngarambe kujionea wenyewe.” 


ndipo 


Misafara ya watu waliokwenda Ngarambe ilikuwa ime- 
kwisha shamiri mwanzoni mwa mwaka 1905 na afisa mmoja 
wa kijermani alitoa maelezo juu ya hii misafara. Yumkini 
huyu afisa Mjermani alipotoka kudhani kuwa misafara 
hii ilikuwa imetokana na uchochezi wa machifu, waliokuwa 
wamewalia njama Wajermani na askari wao wa kikoloni. 
Afisa aliandika hivi:— 


Machifu wa Umatumbi na Ukichi waliwatangazia watu 
wao kuwa, Pepo aishiye kama nyoka kutoka maporomoko 
a Pangani (sic) katika mto wa Rufiji alikuwa amempa 
dawa ya kichawi mtu aishiye Ngarambe. Mtu huyo alikuwa 
ametokea kuitwa Bokero. (Mjumbe kati ya binadamu na 

epo). Dawa hiyo ingewaondolea wale walioipata taabu 
zote na shughuli zote za kulima. Aidha ingewaletea neema 
na afya, ingekuwa kinga ya njaa na maradhi na hasa mash- 
amba yao yasingeharibiwa na mbango. Pia alitoa uhakika 
wa kupata mazao mazuri ili baadaye watu waache kuwa- 
fanyia kazi walowezi kwa ajili ya kupata vitu vya tunu 
kama ushanga na nguo. Mwishoni — na hapa ikumbukwe 
kuwa vilitajwa tu vita vya kawaida kati ya wenyeji — 
dawa hiyo ingewafanya walioitumia wasiumizwe na silaha 
na kama risasi zikiwapata zidondoke kama matone ya mvua 
yadondokavyo kutoka mwili wenye kupakwa mafuta. Pia 
ingewapa wanawake na watoto nguvu za kukimbia kama 
ilivyo kawaida wakati wa vita pamoja na uvumilivu wa 
shida na taabu zitokanazo na vita na kuwalinda wasichu- 
kuliwe nyara na maadui ambao walizoea kuchukua watoto 
na wanawake kama mateka. Dawa yenyewe ilikuwa ni 
mchanganyiko wa maji na punje za mahindi na mtama. 
Watu walipata maji hayo kwa kumwagiliwa kichwani na 
kunywa, pia ilitolewa mwenye vipande vidogo vidogo vya 
mianzi vilivyovaliwa shingoni. Wanawake iliwapasa kuweka 
punje hizi katika mashamba yao ili wapate mavuno mema 
na kuzuia mbango. Wanaume nao iliwapasa kuweka kila 
aina ya punje hizo katika baruti wanaposhamiri bunduki 
zao ili kupata shabaha nzuri zaidi. 


Shughuli nzima ilionekana kama isiyo dhara yoyote na 
watu waliosafiri kwenda Ngarambe hawakuielewa bayana. 
Bila ya siri wala kujificha na bila ya shamra shamra zozote 
makundi makubwa makubwa ya watu — baadhi ya maku- 
ndi yakiwa na ngumbaru kama 300 — walionekana wazi 
wazi wakienda zao Ngarambe, Waarabu, Wahindi na watu 

wapwani ambao baadaye wote waliteseka waliyaona yote 
haya.“ 


Lakini basi Wana maji maji wenyewe bado wanakum- 
buka jinsi maneno yalivyowatia moyo. Aidha wanakum- 
buka jinsi makundi ya watu walivyocheza Likinda — taburu 
ya kujitayarisha kupigana vita: 


Ilikuwa kama harusi nakwambia! Watu wakiimba na 
kucheza wakipiga vigelegele kila mahali. Walipofika Ngar- 
ambe walilala pale wakicheza Likinda kila mtu katika tapo 
lake. Asubuhi yake walipata dawa na kurudi majumbani 
kwao.” 


Tangu mwanzo Kinjikitile aliahidi msaada wa madawa 
katika kupambana na utawala wa kizungu. Lakini alijua 
kuwa dawa zake zilihitaji matayarisho ya kwita. Kadiri 
watu walivyomiminika Ngarambe ndivyo walivyozidi ku- 
pandwa mori na majeshi yalivyozidi kukua. Mwishowe, 
mapema 1905, Kinjikitile aliwapeleka watu wake katika 
tarafa mbali mbali za nchi kuwahimiza na kuwafunza watu 
mambo ya kijeshi. Nandette katika nchi ya Wamatumbi 
alimpeleka mtu ambaye kwa cheo chake aliitwa Mpokosi: 


Wimbo wa Mpokosi wakati wa Likinda ulikuwa katika 
lugha ya Kingindo na alichukua usinga (nsunja—kimatum- 
bi) na buyu lake na alikwenda anawamwagia dawa watu 
wote. Ilikuwa kama mazoezi ya kivita na magobole na tena 
kwa adabu sana. Basi Mpokosi alitoa amri kama hivi na 
maaskari walijibu ifuatavyo:— 


“Nyime witi” (watu husimama kwa adabu) 
(Simameni hapo kwanza) 
“Tunanyima puputa” 
(Tumesimama hapa hapa) 
“Mtabite niki” 
(Mmefunga nini?) 
“tutabite ngunde” 
(Tumefunga kunde) 
“Ngunde ngunde gani?” 
(Kunde kunde gani?) 
“Ngunde, ngunde ate” 
(kunde zinazotambaa) 
<a?” 

“Atoe? 

“Ate?? 

“Ate!” 

Wa aa 

“Ate!” 

Na hivyo hivyo wakati wakienda “machi” mpaka Mpokosi 


anaamrisha tena. 

“Nyime witi!” g. 

“Tunanyima puputa 

“Mtendebuke mnoli kundonde” 

(Geukeni mtazame Ndonde bara — Hugeuka) 

“Mtendebuke mnoli ku-machi mapii!” 

(Geukeni mtazame upande wa maji meusi.) 

“Utupi nkere mbyu!” 

“Mbyu!” 

“Mbyu?” 

“Mbyu?” 

“Mbyu!” 

Na kadhalika wanasonga mbele na magobole yao kama 
wanapigana. 

Na wakati wote huo walikuwa wamevalia nguo zao za 
kijeshi — Ngumbalyo. Na kisha wanaambiana wote waende 
mahali fulani au waanze taburu siku fulani. Basi wote hu- 
kusanyika Nandette kwa Likinda namna hii. Na wimbo 
ule wa vita ulikuwa mafumbo matupu. Basi pale “Mme- 
funga nini?” yaani “mnataka kufanya nini? Na pale “Tume- 
weka kunde wakati wa mazoezi. Na “ngude ate” ni zile zina- 
funga kunde” yaani “tumefunga risasi” na walikuwa wana- 
zotambaa na maana yake wanakwenda vitani. “Ate Ate” 
wanakwenda machi sasa hivyo, “Utupi nkere mbyu” yaani 
“Mfyatueni au mpigeni mzungu”. 

Na wakati wanatoka Nampuru kwenda kambini kwao 
waliimba “Tuntimwane lino” mara nyingi — (tutimuane 
leo” mara nyingi). Na wakati wakienda vitani wanaimba 
hivyo hivyo.”” 


Kinjikitile aliwatayarisha watu kwa vita. Aliwaahidi ku- 
wa silaha za kizungu zisingewadhuru. Hiyo walipata uon- 
gozi, utaratibu wa jinsi ya kupigana na umoja katika ku- 
pambana na Wajermani. Lakini aliwaasa wasianze vita 
mpaka atangaze vita yeye mwenyewe Kinjikitile. Mpaka 
mwanzoni mwa Julai 1905 Kinjikitile alikuwa hajatoa amri 
yoyote kutangaza vita. Basi Wamatumbi wakaona ameche- 
lewa mno:— 


Pale Ngarambe aliwaambia “Wajermani wataondoka. 
Pwani itakuwa bara na bara itakuwa pwani. Ni dhahiri 
kutakuwa na vita. Lakini kwa wakati huu nendeni mkawa- 
tumikieni mashambani mwake. Akiwaambia kulima pamba 
au kufyeka barabara au kubeba mizigo yake fanyeni ataka- 
vyo. Nendeni na mkae kimya. Nikiwa tayari nitatangaza 
vita mimi mwenyewe.” Wazee walirudi nyumbani wakakaa 

kimya kungojea. Walingojea muda mrefu sana kisha wazee 
wakaanza kujiuliza, “Huyu mganga alisema atatangaza vita 
baina yetu na Wajermani mbona anakawia? Lini Wazungu 
wataondoka nchi hii? Na sisi tumekwisha pata dawa na 
tu mashujaa, tunangojea nini?” Ndipo Waafrika wakaanza 
kuulizana wao kwa wao “Tutafanyaje kusudi vita iamke? 
Tutafanya nini cha kuwaudhi hawa Wajermani? Ngoja 
tung'oeni pamba yake ili vita iamke.'" 

Kwanza wanavumisha pamba imeng'olewa mashina yen- 
yewe haikuwa shamba zima aslani ni mashina machache tu 
yaliyong'olewa. Mandai na Lindimyo Machela waling'oa 
mipamba miwili ya kwanza. Ndipo Jumbe Mtemangani 
alimtuma mkewe Namchanjama Niponde kupeleka barua 
Kibata kwa akida kutoa ripoti ya kung'olewa pamba. Watu 
wa Nandette walikubaliana wasitumwe na Mtemangani. 
Na mara tu watu walikwenda nyumbani kujitayarisha kwa 
vita. Tukamngojea akida au mpelelezi waje Nandete kuto- 
ka kibata. Basi tulikaa tayari. Vita ikaanza.” 

Walisikia kuwa pamba imeng'olewa huku Wolo (Nandet- 
te). Mwarabu hapa Kibata alimwambia Jumbe Kapungu 
“Utamtuma mke wako Nankulu atakwenda kuuliza kule”, 
Jumbe akakataa akisema, “Ikiwa unasikia wameng'oa pam- 
ba ujue ndiyo mwanzo wa vita. Sasa kumtuma mwanamke 
akaulize, sababu gani?” Aliinuka babu yangu (Kapungu) 
pamoja na baba yangu mimi kadhalika na watu wengine 
wakamfuata. Walikwenda mpaka Mundi (Wolo) kwa Kuli- 
ta. Baada ya kumwona Kapungu yule Kulita alimwambia 
“Nenda ndani; akikusikia Mmatumbi kuwa uko hapa huta- 
kwenda, watakuchinja”. Saa 12 jioni wale Wamatumbi wa- 
kafuata kwa Kulita; “Tumesikia udongo mwekundu ume- 
fika hapa, ni kweli?” Kulita alisema “Bado hajafika hapa; 
angefika ningewaeleza. Mimi siwezi kusimamia udongo 
mwekundu.” Jogoo ya kwanza Kulita akasema “Nitakusindi- 
kiza urudi Kibata”. Baada ya kumsindikiza kupita Kipepele 
Wamatumbi waliokwisha sikia kuwa jana walikuja watu 
wa akida waliwafukuza kina Kapungu. Kufika Kitumbi 
(Kilima) Mwando Kapungu akasema, “Mimi sitaweza ku- 
kimbia kimbia kama mwanamke. Hapa tutasimama.” Wali- 
pambana saa mbili, walipigana mpaka saa nane. Mtu mmoja 
wa Kapungu, mtumwa wake Manyanya aliuawa palepale. 
Kapungu na wenzake wakakimbia kurudi Kibata”, “Tuon- 
doke watatuua”.”” 

Wakaondoka wakafika mpaka pale Kibata. Walianza ku- 
pigana siku ya kwanza hata siku ya pili hata siku ya tatu, 
ikaendelea juma nzima. Yule Mwarabu, Akida, risasi yake 
ikaisha .. . Wale Majumbe walipokaa siku kidogo na vita 
inaendelea wakamwambia akida, “Afadhali tukutoroshe 

kupeleke hadi Kilwa”. Ndipo Wamatumbi waliya- 
plisi maduka yao yote yaliyokuwa pale. Lakini sasa Kinji- 
kitile aliwakataza kuchukua nyara mali ya watu. Hayo 
ndiyo yaliyokuwa makosa yao.” 

Hayo yalitokea katika wiki ya mwisho katika mwezi Julai 
1905 na kwa Wamatumbi vita ilikuwa imekwisha shadidi. 
Habari hizi za vita zilienea upesi kati ya watu waliokuwa 
wamekwisha sikia mwito wa Kinjikitile. Mwanzoni mwa 
mwezi August, 1905 Wakichi, Wazaramo wa kusini ya Uza- 
ramo, Waluguru Wa Magharibi na Wangindo walijiunga 
katika vila. Kutokana na namna vita ilivyoenea sehemu 
zote Katibu Mkuu wa Wajermani alifikiri kuwa vita iliku- 
wa imetayarishwa kwa ustadi sana na wataalamu wa mam- 
bo ya kivita: 

Mwenendo wa vita yenyewe bila shaka ulikuwa umepa- 
ngwa sawa sawa na kuangaliwa na wajuzi hodari wa namna 
ya kupigana katika vita. Watu wengi walituhumu kuwa 
askari wa zamani ndio waliohusika na mipango ya kivita 
na huku wengine wakidhani kuwa kiongozi wa vita aliku- 
wa Mwarabu mmoja. Kaimu wa Bwana Shauri wa Kilwa 
anaamini kwamba Jumbe Abdallah Kitambi, Mngindo ndiye 
kiongozi mashuhuri. Maskani yake ni Matumbi, Kusini 
Magharibi mwa vilima vya Umatumbi karibu na shamba 
la Pamba la Hopfer. Niliambiwa kuwa Abdallah alikuwa 
ni akida katika wilaya ya Kilwa na aliaminiwa sana. Baad- 
aye, kwa sababu nisizozijua, aliondolewa katika kazi ya 
uakida. Kwa hali yoyote anajua wazi na kwa ukamilifu 
mambo yote juu ya utawala wa Ki-jermani pamoja na 
shida za kuwapata na kuwapeleka sehemu mbali mbali as- 
kari jeshi na polisi katika Kilwa na katika wilaya zingine 
za pwani. Kwa jinsi vita ilivyofanywa na ilivyoenea kwa 
utaratibu namna hiyo katika sehemu mbali mbali za nchi, 
yote haya yaonyesha jinsi viongozi wake walivyojua tofauti 
iliyokuwapo kati ya nguvu mahsusi ya utawala na ile nguvu 
ya uongo waliyotishia wananchi kwa kujidai kuwa wanayo. 
Naam, nionavyo mimi vita iliweza kutokea kwa sababu wale 
wenye ufahamivu wachache miongoni mwa watu weusi wa- 
limghausi walighamua ghiliba ya serikali kwa makabila yote 
haya kutawaliwa na kutishwa na watu wachache tu. Na 
ukweli huu hauwezi kutiliwa mashaka tena. 


Huenda huyu katibu mkuu hakuelewa sawa sawa mambo 
yenyewe yalivyokuwa. Yaelekea kuwa wengi. walijiunga 
pamoja katika vita kwa sababu walikuwa na uhusiano mku- 
bwa kati yao, walipata taabu za aina moja wa aidha wali- 
kuwa na imani zinazofanana. Kwa watu ambao wengi wao 
walikuwa wakiishi katika makundi madogo madogo chini 


hapa tu 

ya wakuu wa koo zao ambao waliitwa Mpindo au Mwenye, 
walihitaji imani ya kuwaunga pamoja ili wapate nguvu 
kubwa zaidi; kusudi wote wapigane kama kitu kimoja. 
Kinjikitile aliwafundisha kuwa njia ya kurudisha uhuru 
ilikuwa umoja katika vita. Mjermani mmoja akiandika juu 
ya imani namna hii alidhani kuwa Wazaramo nao walia- 
mini kuwa Kolelo alikuwa ametumwa na Mungu kuja ku- 
watayarishia imani ya kuleta ushindi katika vita. Hivyo 
Mjermani huyu aliandika: 

Katika mwaka 1905 ... Kolelo alijishughulisha na siasa 
pia. Yeye (yaani kama wazaramo walivyoamini) aliamua 
waziwazi kuwa kulikuwa dhiki nyingine licha ya njaa 
zilizohitaji kurekebishwa. Hivyo basi kulikuwa na uhusiano 
mkubwa, kati ya jina la Kolelo na hiki chama kipya kili- 
chopinga wageni wote tangu mwanzo. Kolelo alikuwa ame- 
kataza ulipaji wa kodi kwa watu weupe na katikati ya 
Julai gharika kubwa ingekuja na kuwaangamiza wazungu 
wote na wafuasi wao. Baadaye ilisemwa kuwa ardhi inge- 
pasuka na kuwameza wote; kwamba bunduki za askari 
zingetoa maji badala ya risasi na simba saba wangekuja 
kuwala adui. “Msife moyo Kolelo atawalinda watoto wake 
weusi”. 

Mara kulikuja habari nyingine. Sasa ikawa siyo Kolelo 
tu anayelinda wanae bali Mungu mwenyewe aliyekuwa 
amemtuma Kolelo hapo awali. Kwa kuwa Kolelo alikuwa 
hakutimiza wajibu wake sawa sawa Mungu mwenyewe ali- 
jitokeza. 

Hapa hali hii mpya ilihusiana sana na habari zilizokuwa 
zikisemwa juu ya kufufuka kwa waliokufa. Kwani kufuata- 
na na imani ya wazaramo ni Mungu tu wala siyo Kolelo 
ambaye ana uwezo mkubwa juu ya mauti na uzima. Baad- 
aye ilisemekana kuwa Kibasila, mwenyeji wa Kisangire, 
ambaye alitokea kiongozi wa Uasi katika Uzaramo, 
aliingizwa katika mambo ya kivita baada ya mahoka ya 
kimatumbi kumwonyesha kufufuka kwa mtu mmoja. Watu 
walisema kwamba imani yake katika uasi ilikamilika ali- 
pomwona mtu ambaye alikuwa kamwona mtu mwingine 
aliyefanana sana na baba yake aliyekufa.” 

Msukosuko wote huu ulikuwa umetokana na mwito ulio- 
toka kwa kiongozi mpya. Mwito huu ulishikamana sana na 
imani mbali mbali za kienyeji. Kwa sababu hii mwito au 
ujumbe huu mpya uliaminmwa upesi zaidi katika sehemu 
kubwa. Aidha wote walikuwa na nia moja. Mwito huu 
uliambatana na ile dawa iliyoitwa maji na iliyopatikana 
Ngarambe. Kadiri haja ya vita kwa pamoja ilivyotapakaa 
ndivyo habari za dawa hii nazo zilivyoenea kila upande 
kutoka Ngarambe. Mara nyingi watu walioeneza habari hizi 

a au walijiita jumbe Hongo. Hawa kina jumbe Ho- 

0 walipita wakiwapa watu maji huku waliwaahidi na 
kuwafunza usalama na umoja katika vita: watu wote Weusi 
walitakiwa wajiunge wapigane. Mwito huu ulikuwa wa 
kimapinduzi maana kwa mara ya kwanza Waafrika wali- 
taka kujiunga kupigama nchi yao. Awali wenyeji wa 
sehemu hizi walikuwa wameona na kushiriki katika mwito 
wa waganga waliokamata au kuondoa wachawi katika 
amii za watu. Sasa Wajermani nao ilibidi waondolewe 
kutoka jamii ya Kiafrika. Waama mwito huu ulikuwa wa 
kimapinduzi kwa sababu baadhi ya viongozi wa jadi wali- 
oupinga mpango huu mpya walipigwa mshindo na imani 
mpya wakatolewa katika madaraka yao au wakalazimika 
kuingia vita. Yafuatayo ni maoni ya padri mmoja kuhusu 
jinsi jumbe Hongo alivyopeleka dawa — maji — katika 
Uvidunda karibu na Kilosa. Habari zenyewe, ingawa 
zimeandikwa katika maoni ya Wazungu wa wakati huo, 
zinaonyesha wazi wazi imani ya kimapinduzi katika mwito 


walitw 


huu mpya. 
Katika mwaka ule alifika katika nchi hii mtu mmoja, 
mwongo mkubwa sana, aliyeitwa Hongo ... Hongo aliwau- 


liza wenyeji kama walikuwa tayari kuishi chini ya utawala 
wa Kizungu na kulipa kodi ya rupia tatu kila mwaka. Wao | 
walijibu kuwa walikuwa hawana la kufanya maana wange- | 
wezaje kupigana na Wazungu wenye bunduki huku wenye- 
we wakiwa na mikuki tu. Hapo Hongo akawapa mafundisho 
yake ya uchochezi kwamba yeye alikuwa mwana wa Mungu | 
na kwamba kwa msaada wake wangeweza kuwashinda Wa- 
zungu kwa sababu alikuwa na dawa ambayo ilizuia risasi 
isimwingie mtu na ingewafanya Wazungu wasiweze kufya- 
tua bunduki zao maana risasi zao zingegeuka maji... 

Majumbe na wazee wote walimwendea Ngwira (mtemi 
wa Uvidunda) kumweleza kwamba mganga mkubwa, Hon- 
go, alikuwa amekuja kuwaokoa kutoka katika utawala wa 
Kizungu nao walimweleza yale maneno ya Hongo. Lakini 
Ngwira alikasirika sana aliposikia maneno haya maana yeye 
aling'amua kuwa huyu Hongo alikuwa mchafuzi aliyetaka 
kuiharibu nchi. Ngwira alitamka kwamba yeye alikuwa 
amesafiri hadi Kilosa na Morogoro; pia alikuwa ameiona 
bahari akaenda mpaka Tanga, Dar es Salaam na Tabora na 
pote huko alikuwa ameona jinsi na nguvu za Wazungu. 
Hivyo basi ilibidi Hongo afukuzwe mara moja kabla hajaiha- 
tibu nchi, Ngwira alinena. Alizidi kusema kuwa Bw. Shauri 
wa Kilosa alikuwa tayari kuwatafutia kazi watu wa nchi 
yake ili wapate fedha ya kulipia kodi na kwamba ingawa 
kazi hiyo ingekuwa ngumu kusingepatikana faida yoyote 
katika kupigana na Wazungu. 

KIPIMIO 1: 250,000 kiwa nayo 


Lakini Majumbe na wazee hawakujali haya maneno ya 
hekima kwa sababu wao walikuwa tayari kufuata njia ya 
kipumbavu. Hivyo walikwenda kwa ndugu na wazee wa 
Ngwira kuwashawishi wamwaminishe Ngwira katika heki- 
ma ya kufuata maagizo ya Hongo. Ndugu zake walikataa 
kwanza maana walikuwa wamenunuliwa na Wazungu wa- 
kapata fedha nyingi. Lakini nao pia walibadili kauli yao 
mwishowe. 

Basi Hongo alijifanya mwenyewe mtemi wa wilaya nzi- 
ma. Aliamuru Mwarabu mmoja, mfanya biashara akamatwe 
akatwe kichwa kwa kuwa alikuwa kibaraka wa Wazungu. 
Mwarabu huyo alipata majeraha kadha, lakini aliponyoka 
kutoka mikoni mwa adui zake, akakimbilia kwa Ngwira 
ambaye alimficha nyumbani kwake. Baada ya siku chache 
Ngwira alimtuma kwa siri kwenda kwa naibu wa Bw. 
Shauri. Kilosa kueleza kuwa Hongo alikuwa akiharibu nchi. 
Sasa Hongo aliamuru kwamba kila mtu ajipake dawa yake 
ya usinga na yeyote atakayekataa akamatwe kisha auawe. 
Basi watu walianza kuogopa wakichelea kuitwa wachawi. 
Hivyo basi wakazi wote wa Kidodi na watu wa Jumbe Ku- 
lumzima walikwenda kwa Hongo kupata dawa. Alipokwisha 
kuwapaka dawa yeye alilala njiani akaamuru kila mmoja 
amkiuke bila kumgusa na yeyote atakayemgusa auawe.... 

Basi Hongo aliwaelezea miiko ya dawa yake kama ifuata- 
vyo:— Hakuna ruhusa kutengeneza au kutumia dawa yo- 
yote au uchawi wala hirizi au madawa ya aina yoyote ku- 
wekwa nyumbani. Zote hizi lazima zichomwe moto. Wala 
hakuna kula nyama ya mnyama ambaye hakuchinjwa kwa 
kukata koo. Na yeyote aliyetaka nyama aende porini aka- 
wakamate panya awakate makoo. Kama haikukatwa koo 
ilikuwa ni nyama ya haramu na lazima itupwe. Ilikuwa kin- 
yume cha sheria kunywa vinywaji vikali au pombe ya kimela 
kwa sababu vyote hivyo vina rangi ya damu. Ilikuwa maru- 
fuku kabisa kwa mtu yeyote kufunga ndoa mpaka vita 
imekwisha. Mtu akikutana na mwenzake maamkizi yao 
yawe “Pyuu, Pyuu, na mwenzake ajibu hivyo hivyo. Wa- 
zungu wasiitwe “Wazungu” bali “Warautumbuchere” maana 
lazima watumbuliwe kwa mikuki. Kila aliyepakwa maji 
hayo atoe zawadi ya pesa tatu kwa Hongo. Kila mtu ilipasa 
ashonee pesa moja mwenye pindo la shuka au kikoi chake 
ili aongeze akili zake, na kichwani mwake avae kilemba 
cha majani ya mbarika yenye kufungwa kwa kamba pa- 
moja na vipande viwili vya mabua ya mtama ili kwa hali 
hii, wazungu wasiweze kumwona. 

Hongo alipoona nguvu zake zinaongezeka na wafuasi wake 
wamekuwa wengi aliwakusanya wote waende kuuteka mji 
wa Kilosa.” 

Hata ilipofika mwishoni mwa mwezi Agosti 1905 vita ili- 
kuwa imekwisha enea sehemu kubwa. Kwa kuelekea kusini 
vita ilikuwa imefika Lukuledi, Umwera, na magharibi kati- 
ka nyanda za Mahenge na bonde la Kilombero. Na wakati 
wote huu habari hizi za kivita zilienezwa na kina Hongo 
mbali mbali. Walipofika katika nchi ya Wandamba katika 
bonde la mto Kilombero walipambana na upinzani wa Un- 
dole, mtemi wa sehemu zile: 


Bwana Undole alipata habari za kuja kwa vita ya maji 
maji alipokuwa akikaa Kumwembe... Vita ilikuwa ime- 
kwisha fika Mngeta karibu na Merera (makao makuu ya 
Undole). Habari hizi zilipofika Undole alimtuma mzee mmo- 
ja kwenda Mngeta kupeleleza. Walipofika Mngeta; kwa 
bahati nzuri waliwakuta wale watu waliokuwa na ile dawa 
ya maji. Wenyeji wa Mngeta walikuwa wamekwisha ku- 
nywa maji na walivaa vipande vya matete vichwani mwao. 
Waliwashauri wale wageni wanywe maji nao. Lakini yule 
mgeni alitaka kwanza kujua maana ya kunywa maji. Wali- 
mwambia, “Tunakunywa maji haya kusudi Wazungu na 
vita visitudhuru. Ikiwa, kwa bahati mbaya vita ikija risasi na 
mikuki haitatudhuru wala kupenya ngozini mwetu.” Wa- 
lizidi kumweleza mambo mengi zaidi ili kumvuta naye ali- 
pendezwa na habari zao akataka apate ile dawa. Nao wal- 
imwambia, “Kama unataka dawa lazima ulipe senti mbili.” 
Alilipa hizo senti kwa wale wenye dawa maana ile ndiyo 
iliyokuwa bei yake. Alipokwisha kunywa dawa walifungia 
vipande vya matete viwili kichwani mwake, wakamvisha 
senti moja wakamwambia arudi nyumbani kwake. “Hiyo 
ndiyo alama ya uana-maji. Ukifika nyumbani waambie watu 
wote kuwa ni lazima wavae hivyo hivyo kama wewe. Wale 
ambao hawatavaa kama wewe watadhaniwa kuwa ni Wa- 
swahili na watauawa.” Aliwaaga wenyeji wake naye akaru- 
di Merera. 

Alipofika nyumbani alimweleza Bwana wake yote ali- 
yoyaona kule... Pia alimwambia jinsi watu wa maji waliv- 
yoahidi kutembelea nchi yake. Baada ya Undole kuambiwa 
habari hizi asubuhi yake aliita mkutano wa wazee na wakuu 
wa baraza wote na kuwaeleza masharti juu ya maji. Wa- 
kubwa wa nchi walipofika aliwakemea kwa sauti kubwa 
akisema, “Sitaki kusikia kuwa katika nchi yangu kuna watu 
wanaokunywa maji. Tena sitaki kuwaleta hao watu wa 
maji nchini mwangu. Maji Maji ni dawa ya uongo iliyolet- 
wa na Wangindo kutoka kwa Mponda. Na kama mkikubali 
kunywa maji msinilalamikie mimi baadaye, na mimi wala 
watoto wangu hatutakubali kunywa haya maji. Wazungu; 
hawataki upuzi huu.” 

Baada ya kumaliza kazi yao Mngeta, Waganga wa maji 

waliendelea mpaka kwa Mzee Masaliko wa Mkaja. Pale 
waliwadanganya watu hata Masalika alinyweshwa maji ya 
uzima. Watu wake pia walikunywa maji ingawa Undole 
alijaribu sana kuwazuia. Baadaye hao waganga walikwenda 
kwa Makuwa huko Lugoda ... Naye alikunywa maji vile 
vile.”5 


Ni watawala wachache tu walioukataa kabisa mwito huu 
mpya. Wengi walikuwa tayari kujiunga na wengine katika 
vita. Mathalani, watemi wa Ungoni walijiunga katika vita 
mwanzoni mwa Septemba 1905 baada ya habari za maji 
kuenezwa kule na Wangindo wakiongozwa na Omari Kin- 
jala, mmoja wa viongozi wa vita kutoka Liwale. Tatizo 
moja wapo katika Ungoni, kama alivyoeleza mwalimu 
mmoja wa misheni, ilikuwa ni namna ya kuwaingiza katika 
vita wale waliokwisha kuingia katika Ukristo. Mwalimu 
huyu alisema: 


Nilipoona kuwa hapakuwa na usalama nikilala nje nili- 
kwenda kulala katika nyumba ya mngoni mmoja ambaye 
alikuwa bado hajanywa dawa ile. Lakini sikuweza kulala 
kwa sababu makelele na maamkizi yao ya “Saidi” yaliniam- 
sha usingizini. Baadhi yao waliingia hata nyumbani mwetu 
lakini walikuwa ni marafiki zangu walionipenda. Wao wali- 
kuwa wamekwisha kunywa dawa na walinihimiza na mimi 
niende kule. “Ikiwa utakwenda kule”, waliniambia, “huta- 
patwa na dhara yoyote. Kama hukwenda, utauawa. Lakini 
siyo lazima uende mwenyewe, sisi tutakuletea dawa. Ila 
kesho usitoke nje ya nyumba hii mpaka tutakaporudi maana 
nchi hii sasa ni ya Hongo na kila kitu Wangoni wanacho- 
kamata lazima wakilete kwa Hongo — siyo mali yao. Kila 
kitu sasa kitafanywa kufuatana na mila na desturi za Wan- 
goni, nao watamwua kila mtu mwenye kuvaa nguo za 
Kizungu. Kwa hiyo, ewe rafiki yetu, kubali onyo letu nawe 
utaishi.”” 

Kwa Waafrika Agosti 1905 ulikuwa mwezi wa Ushindi. 
Mpaka mwishoni mwa mwezi huo majeshi ya Kijermani 
yalikuwa yamebaki tu pwani na katika maboma ya kijeshi 
ya Iringa, Kilosa,Mahenge na Songea. Kusudi Waafrika 
wapate ushindi kamili walidhamiria kuyateka haya mabo- 
ma. Hivyo basi Wapogono na; Wambunga walijaribu kuteka 
boma la Mahenge tarehe 30 Agosti 1905. Mapigano ya Ma- 
henge yalikuwa labda ya pekee kwa ukubwa wake katika 
vita nzima. Mmissionari mmoja aliandika kueleza mapigano 
hayo. Ndani ya boma lenyewe la Mahenge siku ile ya vita 
ilikuwa imeanza kwa kunyongwa Waafrika kadha: 


Mara tu watu wale watano kunyongwa kwenye miti 
Katikiro akaja mbio kusema kuwa adui wamefika. Kila 

mmoja wetu alikimbilia lindo alilogawiwa na kuangalia 
upande wa Isongo ambako adui walidhaniwa watatokea. 
Hatukungoja muda mrefu kabla hatujayaona makundi ya 
kwanza. Makundi haya yalisimama mara walipoliona boma, 
labda wakiwangojea wenzao. Mara baada ya saa moja ya 
asubuhi walisonga mbele kwenye boma wakiwa katika mis- 
tari. Bila shaka walikuwa watu zaidi ya elfu moja. Kwa 
kuwa walikuwa wanakuja kututekeleza wote ilitupasa kuji- 
linda na kushiriki katika mapigano. Walipofika kama mita 
elfu moja kutoka boma tulianza kupiga bunduki. Adui wali- 
uawa na kuumizwa sana kutokana na kazi ya vifaru viwili, 
Wazungu na askari. Ingawa tuliyaona haya makundi yaki- 
pungua wale waliosalia waliweza kuendelea kupigana kwa 
usawa kwa robo saa hivi. Walisonga mbele huku risasi ziki- 
wanyeshea kama mvua. Ila baadaye majeshi haya yalita- 
wanyika yakajificha nyuma ya miamba midogo midogo. 
Mara kwa mara walionekana wakirudi barabarani kumwo- 
kota mmoja wao aliyekufa na kurudi upesi sana kujificha 
miambani. Walikimbia upesi kutoka mwamba hadi mwin- 
gine wakati wakirudi nyuma. Kisha ghafla tukasikia make- 
lele watu wakisema, “Adui wengine upande wa Gambira!” 
Kila mtu aligeuka kuangalia upande ule, tukaona moshi 
mwingi sana ukitoka kwenye shule tatu za kwetu na kundi 
jingine la watu wasiopungua 1,200 walikuwa wanatujia. 
Tulizifyatua bunduki mara moja. Nia ya adui ilikuwa kuin- 
gia katika kijiji cha Mahenge mbio. Kwa upande ule wali- 
kingwa na nyumba wasionekane nao wakajibwaga katika 
barabara iendayo bomani. Walipoonekana sawa sawa tena 
risasi ziliwamwagikia nyingi kwa pamoja. Waliokuwa mst- 
ari wa mbele walifika mpaka hatua tatu kutoka mstari 
tulipokuwa tumejipanga kwa kupigana. Pale walianguka 
walipopatwa na risasi. Wale waliokuwa nyuma yao wali- 
kufa moyo, wakakimbia na kutawanyika. Kwa bahati nzuri 
tulikuwa tumeyashinda mashambulio ya adui zetu. Adui 
wote walipotoweka mkuu wa kikosi chetu alishuka kutoka 
kwenye mnara wa boma mahali ambapo alikuwa amesi- 
mama akiamrisha mapigano. Kisha akatugawia mvinyo iit- 
wayo champagne.” 


Kushindwa kwa Waafrika kuuteka Mahenge kulibadili 
mara moja hali ya mapigano. Mara tu baada ya hapo Wajer- 
mani walileta majeshi mengi kutoka sehemu mbali mbali 
wakazishika tena zile sehemu zilizokuwa zimekwisha kuko- 
mbolewa. Basi Wamatumbi waliokuwa wa kwanza kuwa- 
pinga Wejermani na serikali yao ndiyo waliokuwa wa kwa- 
nza vile vile kukandamizwa na haya majeshi mapya ya 


Walienea safu nyingi sana kuzunguka lile boma la miti 


27 


Kijermani. Katika Umatumbi mapigano ya wakati huu ya- 
meelezwa na wazee: 


alilojenga Jermani. Usiku wamepiga, yule Jermani haku- 
piga ... Halafu asubuhi saa kumi na moja Wamatumbi 
wakataka kuingia mle ndani na yule Mzungu akaamrisha 
askari wake kupiga. Basi, ooh, siku hiyo wamekufa watu 
wengi sana! Wakati huo bombom hawaijui. Walidhani wa- 
meishiwa risasi. Walikuwa wanasema ile bombom wanati- 


tutawapiga.”?”” 


Wale askari waliokuwa kwenye chanja pale Kibata wali- 
jeruhiwa vibaya sana lakini bombom iliwasaidia sana na 
ndiyo maana Wamatumbi walishindwa vibaya sana. Walipi- 
gana mpaka saa kumi na moja jioni. Walipobaini wanapigi- 
ka sasa wakaanza kukimbia wakisema, “Kinjikitile utukon- 
gite” (Kinjikitile umetudanganya).”” 


—Liwale nako ilikuwa vivyo hivyo:— 

..... Basi vita imekwisha kumalizika, kumebaki damu 
tupu. Kutoka pale Liwale bomani mpaka mtoni (Liwale) 
kumejaa damu ya watu tupu; na mto wenyewe umejaa 
damu ya watu waliouawa. Wale wakisema bunduki ile hai- 
toi, itatoka maji. Kumbe ule wenyewe uongo. Kutoka hapa 
mtu hapana akili tena ya kupigana na Wazungu. “Wale 
Wamatumbi wametuongopea. Walisema bunduki ya Mzungu 
itatoa maji matupu. Mbona tumekuja tumeuawa sasa?” Basi 
tuliposikia kuwa Wazungu watakuja Liwale kutoka Kilwa 
yenyewe yenye Wazungu (wengi) basi tulikimbia kujifisha 
maporini.” 


—Mnamo Oktoba 1905 miezi mitatu baada ya vita kuanza 
majeshi ya Kijermani yalizidi kupata nguvu na kuanza ku- 
pata ushindi. Sasa, majeshi ya maji maji walibadilisha njia 
na namna ya kupigana. Walianza kupigana katika makundi 
madogo madogo wakijificha misituni hapa na pale waki- 
wavizia. Wajermani. Serikali ya Kijermam, ilitoa tangazo 
kuwataka watu wote waangukie kwa Wajermani. Masharti 
ya kuangukia yalikuwa makali sana. 


Yafuatayo ni masharti yampasayo mtu au kijiji kizima, 
kuyatimiza wakati wa kuangukia kufuatana na hali ya ma- 
mbo ilivyo wakati wenyewe (wa kuangukia|. 

WAA - 


Viongozi na waganga wote waangukie. 
Bunduki zote, nyuta, mishale na mikuki-vyote viku- 


sanywe. Ikibidi watu watiwe msukosuko kwa kumtia 
ndani Jumbe wao mpaka silaha zote zitakiwazo zime- 
tolewa.... 

3. Mbali ya kodi ambayo mtu hulipa kwa kawaida, kila 
anayeangukia yampasa kulipa faini ya rupia tatu. 
Kama mtu hawezi kupata fedha hizi itambidi aka- 
fanye kazi katika kampuni ya biashara au katika 
idara ya serikali ili apate fedha ya kulipia faini. ... 
Utozaji wa faini hii hauwazuii au kuwanyang'anya 
makamanda wa jeshi haki zao za kuyataka makabila 
makaidi sana kufanya kazi ya lazima bila mshahara 
kama kujenga ngome.... 

4, Masultani na viongozi wengine wakubwa wa kienyeji 
ambao watatangaza kuangukia kwa watu wanaowata- 
wala watalazimika kutoa makundi ya mamia kadha 
ya watu wao wakafanye kazi za adhabu na za lazima 
zisizokuwa na mshahara katika sehemu za pwani kwa 
ajili ya Serikali (ya Kijermani|. 

Adhabu hii ya kufanya kazi itachukua miezi mitatu hadi 
sita kwa kila kikundi.” 


Kuangukia kwa serikali ya Kijermani kulikuwa kuchungu 
kwa waafrika. Mara hali ya mateso na vitisho vikali ikata- 
pakaa vijijini kote. 

Ilitolewa amri kuwa “afadhali muache kupigana. Vita hii 
hamwezi nyinyi, Wazungu ni wengi mno na askari wao ni 
hodari, muache”. Basi kuna wengine walikubali shauri hili 

. wakakubali kwenda kuangukia Kibata. Wamechukua 
bunduki zao na mikuki yao ikavunjwa vunjwa kule Kibata. 
Wakawapa vipande vya nguo nyeupe wakaweka bendera 
ya amani katika nyumba zao au uwanjani pao... Lakini 
nyuma yake watu wameanza kuwachukia wale walioangukia 
mapema na kutaka kuwaua. Basi wamerudia katika mambo 
ya maji maji. Sasa maaskari wengi walienea nchini mwote 
“.. Katika kijiji fulani wanapeleka askari kadha kwenda 
kupigana au kwenda kunyang'anya chakula na kuharibu 
nafaka au ghala za watu. Lakini ilikuwa heri kubwa kama 
akienda Mzungu mwenyewe kuliko wakienda maaskari 
Waafrika (Wanubi n.k). Hawa Waafrika wakifika mahali 
wanaua toka watoto, wakubwa na wanawake. Hata kina 
mama wenye mimba wanawatumbua, wanamtupa mtoto 
na kumwacha mama anakufa. Na pengine walifanya mabaya 
zaidi, siwezi hata kuyaeleza maana yalikuwa machafu na 
AA aa na mengine hayafai kusomwa na watoto wa 
shule.”? 


NP 

Pamoja na kupigana na hawa askari wa Kijermani maje- 
shi ya maji maji yalipambana na vikundi vya aina nyingine. 
Hawa walikuwa wale Waafrika wachache ambao hawaku- 
jiunga katika vita vya maji maji na kwa sababu kadha wa 
kadha walikubali kusimama upande wa Wajermani, kupi- 
nga majeshi ya maji maji. Yafuatayo ni masimulizi ya mtu 
mmoja wa Uhehe mashariki ambaye alikuwa upande wa 
Wajermani juu ya mapigano aliyokuwamo huko katika 
bonde la mto Kilombero. 

Jumbe Pangamasasi, jumbe wa Muhanga, alileta zile 
habari: Ndipo usiku tulikwenda kuwaambia Wazungu kuwa 
Pangamasasi ameleta taarifa kuwa Vahonga wamefika 
nchini mwake; walimwambia anywe ile dawa lakini yeye 
sasa kakataa .. Pangamasasi sasa amekuja kutoa taarifa 
hapa. Tuliondoka, na tulipoondoka tulikwenda mpaka Muha- 
nga. Pale walituambia, “Maadui wako Mungeta (katika 
bonde la Kilimbero, chini ya milima ya Uzungwa). Tulion- 
doka usiku wa manane tukaenda moja kwa moja juu ya 
kilima; kulipokucha tulikuwa tumeteremka upande wa pili 
(wa kilima). Wale Vahonga walikuwa wamekwisha kimbia 
wakisema, “Hapa ni karibu sana na mlima watu watakim- 
bilia milimani na hatutaua watu wengi”. Basi, ndipo wa- 
kaondoka wakaenda hadi kwenye bwawa wakaingia kati- 
kati kabisa ya matope. Tulikutana nao Kipalala. Sasa 
basi tulipowakuta Kipalala, tuliwakuta wengi wamelala; 
jeshi zima lilikuwa limekwenda kujificha mle kutuvizia na 
sasa baadhi yao walisema, “Kesho asubuhi tutakwenda kwa 
wenzetu” — na hasa hawa ni wale tuliowakuta wamelala 
tukawateka nyara. Tulipokwisha kuwakamata wale watu 
tulisema, “Vita iko wapi?” Nao wakasema, “Vita iko njia 
iendayo Ifakara”. Kiongozi wetu, Bwana Fungashenzi alin- 
ena—yeye alisema, “Sikutaka kwenda huko, nilitaka kwenda 
kwa Mudemu” (Jumbe wa Kimbunga)J. Tulirudi kwenye 
barabara ya Ifakara. Sasa tunakwenda kwa Mudemu. Tuli- 
kwenda kule na sasa tukasikia kelele kutoka nyuma yetu. 
Tukasema, “Watu wanakuja wakipiga kelele nyuma yetu; 
wametoka wapi, watu hawa?” — kisha tukaendelea mbele. 
Yule mzungu akasema, “Hi, mtakwenda na askari Mpanda- 
jumla; yeye atapiga bunduki. Baada ya mtu huyo kupiga 
bunduki Vambunga watakimbia. Ndipo ninyi mtawafukuza, 
mtakwenda wee, na mtawafukuza wee na mkiwa na mikuki 
yA 

Tulianza kukimbia, tunakimbia, tunakimbia wee, baada 
ya muda si muda kiongozi wetu akasema, “Eep”! na sisi 
tukasimama kimya. Naye akasema, “Simama. Nawaona adui 
wengi”. Tulisimama. Tuliwaona wale watu wanatokeza; naye 
aliwaona pia akasema, “Wote kulia”. Tulikwenda kulia, 

Wa IIIA 


kisha tukalala chini tu, tukalala kwenye nyasi. Tulipokuwa 
tumelala nyasini wale wakaanza, lakini — hawakutuona. 
Kisha walitazama, hao wanaangalia nyayo za viatu vya 
Mzungu, za viatu vya askari, lakini hazikuonekana. Wa- 
karudi nyuma tena, walikuwa wakienda na kurudi katika 
kikundi, wakarudi. Wanatafuta nyao za viatu; hazikuwapo 
nyayo za viatu zozote pale. Kwa kweli tulikuwa tumeji- 
ficha pale pale, tulikuwa pale, tulikuwa pale tumelala kati- 
ka nyasi. Sasa Mzungu akaona wote, wamekusanyika pamo- 
ja hasa na hao waliokusanyika walikuwa watu wengi. Ali- 
pita nyuma, tukaona amekwenda mgongoni mwetu. Ali- 
sema, ez ali!” nao wakaweka bunduki zao begani. “Fiya 
— Uwoo. Baada ya bunduki kulia wote walijikusanya wa- 
kaja pamoja, adui hao wanakuja, wanatujia sisi mpaka wa- 
katufikia. Askari Majilali Daudi walimchoma kisu, waka- 
mchukua askari mwingine Lisasi, wakamchoma mkuki — 
kisha ndipo “Kais malis, malis!” Hivyo ndiyo ametoa amri 
yake, tunakimbia sasa, tumekimbilia kwenye manyasi, 
tunakwenda kwenye nyasi maana hapa peupe watatumaliza 
wote. Tulikwenda tukaingia katika matete. Yule kiongozi 
aligeuka. Alisema “Eep!” Wote waligeuka wakaweka bun- 
duki zao begani. Sasa Vambunga wanajaribu kuja, wana- 
fuata tulimopitia. Ikipiga tu chini, ikipiga chini. Wanajari- 
bu kuja lakini wanashindwa kupita upande huu. Vambuga 
walishindwa kabisa. Sasa vita inachemka. Tulipiga, nao 
walimalizika hasa. Walijaribu kukimbilia upande ule mwin- 
gine na sisi wenyewe tukatoka kuwafuata. Tulipowatazama 
tuliona wamemalizika kweli.” 


Kwa Wajermani viongozi wa vita hii ya maji maji wali- 
kuwa waasi, wahaini waliostahili kunyongwa kwa sababu 
ya kupigania haki zao. Hivyo basi katika Umatumbi, kama 
ilivyokuwa katika sehemu nyingine watu walinyongwa 
vibaya sana. Mzee Ambrose Ngombale aliyeyaona haya 
amesimulia hivi:— 


Na hivi ndivyo walivyofanya. Tunaitwa sisi watoto ile 
siku ya kunyongwa mtu. Wote tunakwenda, watoto tuna- 
simama mbele. Halafu wanawake mgongoni kwetu. Na 
nyuma wakubwa — wanaume. Kisha wanamleta mtu yule 
huku wakipiga tarumbeta na wanamleta kwa kishindo ki- 
kubwa mpaka anafika pale mbele walipopanga sanduku 
tatu. Na hapa juu yake wametandika kamba ya katani. 
Sasa Bwana Mkubwa yule |Mjermani| ana jukwaa lake. 
Anashuka mpaka chini. Anakuja anasimama mbele yetu 
na kusema juu ya mtu huyu na sababu anamnyonga. Halafu, 
kisha anatuambia, “Mnazikia nyie watoto vote?” Nasi tuna- 
sema, “Ndiyo Bwana Mkubwa” Halafu wanaulizwa wana- 

wake, “Mnazikia nyie vanavake vote? Nao wanajibu, “Ndiyo 
Bwana Mkubwa”. Na alimalizia na wakubwa, Mnazikia nyie 
vanaume vote?” Nao vile vile lazima kujibu, “Ndiyo Bwana 
Mkubwa”. Halafu ndiyo anatoa amri kwa yule bishashi 
ampandishe mtu yule juu ya yale masanduku. Anapanda. 
Wanamzungushia kamba shingoni kisha yule bishashi ana- 
sukuma sanduku la kati na linaanguka. Mtu anacheza mara 
tatu, basi anakufa. Na hivi nimeona, kwa macho yangu 
mwenyewe watu watatu wananyongwa namna hii.” 


Tarehe 27 Februari 1906 viongozi arobaini na nane wa 
Kingoni walinyongwa huko Songea kama wale wa Umatu- 
mbi. Kati ya hao walionyongwa alikuwamo Nkosi Mputa 
Gama, Mfalme Mkuu wa Ungoni ya Kusini. Padre Johannes 
Hafiger alikuwa pamoja na viongozi hawa kabla hawa- 
janyongwa: 


Bwana shauri alimfahamisha Padre Johannes kuwa 
masultani watanyongwa leo. Ikiwa ni lazima angeweza ku- 
tazama kama kati yao walikuwamo waliotaka kubatizwa. 
(Kwa sababu Padre Johannes alikuwa ameomba ruhusa 
mapema kama ingewezekana kuwabatiza). Hivyo basi Padre 
Johannes alikwenda mle ndani ya jela — ambapo kwa 
kweli kulikuwa ni kijia kati ya majela — ambamo waliku- 
wa wamefungiwa. Walikuwa ndiyo wamehukumiwa tu 
hivyo mambo ndani ya jela yalikuwa katika hali ya wasi 
wasi sana. Kila mmoja alikuwa na maagizo ya kutuma 
kwa watu wa nyumbani kwake. Mara tu Padre Johannes 
alipoingia mle ndani ya jela baadhi ya wale aliowafahamu 
walimjia kumwomba achukue maagizo yao, naye alikubali. 
Kisha aliwauliza wale waliokuwa wamepata mafundisho 
kidogo huko Peramiho, “Je hampendi kubatizwa kabla ham- 
jafa?” Walimwuliza, “Tunaweza kufanya hivyo?” Wali- 
pohakikishiwa hivyo wengi wao walinyosha mikono na ku- 
sema “Mimi nataka kubatizwa, na mimi, na mimi!” Wach- 
ache ambao walikuwa hawajapata mafunzo yale walitaka 
kujua yalikuwa mambo gani hayo. Padre Johannes ali- 
waambia kuwa ikiwa wangalinyamaza angewaeleza yote. 
Kisha Mputa mwenyewe aliwaamuru wanyamaze na Padre 
Johannes akawaeleza kwa kifupi mambo muhimu ya ima- 
ni, ubatizo na toba. Ndipo aliwaita wale waliotaka kubatiz- 
wa. Watu thelathini walitamka kuwa walikuwa tayari 
kubatizwa, na kati yao alikuwa Sultan Mputa. Watu kumi 
na saba, kati yao wakiwa Waislam wachache, hawakutaka 
kujua lolote juu ya ubatizo. Ijapokuwa walimwonya, Mpam- 
balyoto alisema kwa kifupi nitakufa mpagani. Msimanimoto, 
mtemi wa baadhi za Peramiho pia hakutaka kujua chochote 
juu ya ubatizo maana alisisitiza kwa kusema kwamba ata- 

kufa bila kosa lolote, alikuwa siyo mhalifu. Hata wale am- 
bao walikuwa wameshiriki katika kushambulia Kigonsera 
walijitoa kubatizwa ingawa walikuwa hawajapata mafunzo. 
Baadhi yao — Fratera kwa mfano — walionyesha furaha 
kubwa kwa kuwa bado wangeweza kubatizwa. Mmoja aliuli- 
za kama kweli angeweza kufufuka. Bwana Shauri alikuwa 
amewapa nusu saa tu lakini kwa kuwa wote walikuwa 
hawajabatizwa ulipokwisha muda huo, aliongeza wakati 
kidogo. Wote walipokwisha kubatizwa waliitwa watatu 
watatu wakafungwa mikono, ndipo walipoongozwa kwenye 
miti ya kunyongea watu ambayo ilikuwa kando ya jela nje 
ya boma. Wengine walimuaga Padre Johannes kwa maneno, 
“Mpaka tutakapoonana tena. “Alipokuwa akiondoka, Mputa, 
ambaye alionyesha toba ya kweli, alisema katika Kiswahili 
chake kibaya, “Lakini Kinjikitile ndiye aliyelinipotosha”. 

Watu hawa waliokuwa wakinyongwa walitofautiana ka- 
tika hali zao. Wengine walijifariji kwamba wote walikuwa 
wanakufa pamoja. Kasembe alitamka, “Ya nini tuogope 
kufa. Baba yangu amekufa, mama naye amekufa; sasa nami 
ninawafuata tu”. Wachache walitetemeka walipoitwa na 
wakafungwa mikono. Wengine walikaa kimya, na mtu ali- 
weza kuona kutokana na ile hali yao, kwamba walikuwa 
na simanzi na hawakuwa tayari kufa. Kwa jumla jambo 
zima halikuwatisha wengi wao ambao walikuwa wana- 
zungumza na kucheka kama siku nyingine yoyote. Mmoja 
alimwomba Padre Johannes ampatie ugoro. Kwa kuwa 
hakuwa na ugoro alimwomba Sajini Leder, ambaye alikuwa 
akiwachunga, akachukue ugoro kutoka kwa mlinzi. Kuona 
hivi wengine nao wakataka ugoro lakini haukupatikana 
tena. Wengine walianza kuimba wakati wakiongozwa kwe- 
nda kunyongwa. Lakini wachache walitoa laana, hasa kwa 
Bwana Shauri. Mpambalyoto alitamka kwamba Chabruma 
angekuja kulipiza kisasi. Wachache walimwomba Padre 
Johannes awaambie jamaa zao wawazike wao wenyewe na 
wanunue sanda ya kuwazikia. Bonjoli alidai wazi wazi kwa- 
mba Padre Johannes afanye mpango asinyongwe — tokea 
wakati huo asingeasi tena. Fratera alisali kwa sauti, “Baba 
yetu” na “Salamu Mariamu” na akasema, kufuatana na 
alivyokuwa amefundishwa, “Yesu, Mwokozi, ipokee roho 
yangu”. Kwa mtu mmoja jambo zima hili lilichukua muda 
mrefu mno. Yeye alitamani atolewe akanyongwe 
kabla ya zamu yake. Padre Johannes alibakia mle ndani 
ya jela mpaka wote wametolewa nje, huku akiwasihi wa- 
sali na watubu makosa yao. 

Hivyo basi mwishowe wengi walikufa kifo chema, wengi 
ambao bila hivyo walikuwa katika hatari ya kupata mateso 
ya milele. Mungu ashukuriwe kwa jambo hili. 

Umati mkubwa wa watu ulikuwa umekusanyika kuja 
kushuhudia hiki “kioja”. 


Ilipofika jioni wale wote walionyongwa walizikwa pamoja 
katika kaburi moja kubwa.” 


Basi watu mashuhuri wa Ungoni walikuwa wameuawa 
kwa kitanzi. Lakini wakati huo huo watu wengine walikuwa 
bado wanapigania haki na maisha yao kwa vita misituni 
na nyikani na vita namna hii ilikuwa bado inaendelea 
sehemu kubwa za kusini Tanganyika na Wajermani wali- 
patwa na wasiwasi! 


Vita inaendelea kama kawaida; Wamakonde wako kaska- 
zini ya mto Chitangali. Nao wameasi tena siku hizi na huko 
kuna mapigano. Nadhani itachukua muda mrefu kabla vita 
hii haijaisha kwa kuwa kila sehemu hawa waasi wako tayari 
kufa kuliko kuwa chini ya Wajermani. Na wengi wao wame- 
kufa, wake zao na watoto wao wametekwa nyara lakini 
hawataki kuacha mapigano. 


Majeshi ya Kijermani hayakuweza kupigana vita vya 
msituni, vya kuviziana. Waliogopa kushindwa. Hivyo basi 
walitumia njaa kama chombo cha kuwaletea ushindi. Ka- 
manda mmoja wa Majeshi ya Kijermani alikuwa ame- 
pendekeza utumiaji wa njaa mapema Oktoba 1905. 


Mimi nionavyo ni njaa na upungufu wa chakula tu ndivyo 
vitakavyo wafanya waangukie kabisa. Mapigano ya kijeshi 
peke yake hayatafua dafu maana yataendelea kuwa kama 
mchezo, kama kutupa tone baharini. Watu hawa watalazi- 
mika kuacha mapigano tu wakati akiba ya chakula wali- 
chonacho itakapokwisha, nyumba zao zikiteketezwa na 
mashambulio ya mara kwa mara na wakizuiwa kabisa kuli- 
ma na kupanda vyakula vingine.” 


Baadhi ya maafisa wa Kijermani waliamini kuwa njaa 
ndiyo dawa maalum ya vita hii. Kapiteni Richter wa Songea 
aliamini sana mambo haya: 


Wakati Padre Johannes alipomkumbusha Bwana Shauri 
juu ya majilio ya njaa alijibu; “Hivyo ni sawa sawa, wacha 
majitu haya yafe kwa njaa. Sisi tutahakikisha tumepata 
chakula kwa ajili yetu wenyewe. Na kama ningeweza ninge- 
wazuia wasipande chochote. Hii ndiyo njia ya pekee ya 
kuifanya majitu haya yachoke na yaache vita.” 


Miaka tisa kabla ya hapo msichana wa shule kutoka Chi- 
watu alikuwa ameeleza huzuni za uchungu wake juu ya 
utawala huu wa Kijermani. Sasa, akiwa amekwisha olewa, 

aliandika juu ya dhiki na mateso ya njaa iliyotokana na 
vita vya maji maji: 


Nasi pamoja na watu wa mji wetu tu hali moja: tuna- 
sumbuka na njaa kubwa sana. Mimi tangu kuzaliwa kwangu 
sijaona njaa kama hii. Nimeona njaa lakini si ya kufa watu. 
Bali katika njaa hii wengi sana wafao. Wengine hawawezi 
hata kufanya kazi .. .. hawana nguvu. Chakula chao ni 
vidudu vya mwituni, huchimba na kupika na kula. Wengine 
wakila vibichi basi huwa sumu, wanakufa. Wengi wame- 
kufa kwa kula vitu hivi vya mwituni na matunda mwitu. 
Wengine hawafi mara moja. Lakini wakionja chakula chema 
kama mtama, mahindi, na kunde n.k. kwani ndio chakula 
chetu cha asili, mara mwili wote wavimba, kiisha anaanza 
kuugua tumbo na kufa; lakini wengine hupona.” 


Hivyo basi kwa watu wengi, kama ilivyokuwa kwa Wa- 
matumbi, njaa kama hii iliharibu maisha ya kawaida ya 
kila siku. Kwa wengi njaa hii ilikuwa ya pekee isiyo sa- 


Kulikuja njaa ya miaka mitatu. Sisi tumepona kwa re- 
hema ya Mungu tu... Ilikuwa ni njaa kali kabisa na mtu 
kumjua kuwa huyu ni mwanangu au mke wangu, hata 
kidogo. Tena ni wale tu waliopendana sana walioshirikiana. 
Na hata hawa wakati wa kupita mboga wanafanya hivi: 
chini kabisa ya chungu wanaweka |mboga| ya mtoto halafu 
wanatanda miti baadaye ya mke halafu miti tena mwisho 
ya bwana. Wakati wa kula hivi hivi. Anaanza bwana. Ana- 
chukua chakula chake akiona miti anajua cha mkewe sasa 
kinaanza na mkewe hivi hivi akifikia miti anajua chini ni 
cha mtoto. Lakini kama hawapendani kila mmoja njia yake 
na anamwacha mkewe. Wengine ndiyo maana wanaoa upya 
(wanatimba upya) neema ilipoingia. Akimtafuta mkewe 
anaulizwa, “Ulimwacha wapi?” Njaa hiyo Fugufugu, hamna 
tena kifani. Njaa nyingine ni watoto tu. Maiti zinaoza hovyo 
tu, kutafuta mtu wa kuzika hapana. Na watu wanalala nje 
tu uwanjani, nyumba hakuna na simba wakaanza kula mtu 
mmoja mmoja. Mbegu ya kupanda hakuna. Wakati huo wa 
njaa tukila vidudu tu .. .Basi watu wameteketea sana. 
Kabla ya vita watu walikuwa wengi mno hata kupata ma- 
hali pa kulima ilikuwa shida sana. Wakati huo ukipata 
kipande kidogo tu cha ardhi basi unashukuru Mungu: watu 
wengi sana kabisa. Sasa, unaona hapa pote, milima hii yote; 
loo, sasa mapori matupu.” 


Wale waliopigana wakataabika katika vita lakini waka- 
salimika baada ya vita waliwageukia viongozi wao kwa uch- 

ungu na lawama. Kwa mfano katika Nandette, katika Uma- 
tumbi, Wamatumbi waliimba katika ngoma zilizochezwa 
kusherehekea kuja kwa neema kama hivi:— 


“Bucho bucho bwa Kinjikitile, 
Akongite abandu ku-Ngarambi 
Mkanywe masi”. 

Yaani 
“Uongo wa Kinjikitile, 
Alidanganya watu, 

Waende Ngatrambi, 
Wakanywe maji.” 


Kwa watu wengi Tanganyika matokeo ya vita vya maji 
maji ilikuwa ni kifo, mateso ya njaa na matisho na vilion- 
yesha ubaya na nguvu za kijeshi za Wazungu. Wengi tangu 
wakati huo waliogopa kurudia tena vita na Wazungu wako- 
loni. Miaka mitatu baada ya vita mwalimu mmoja alian- 
dika risala kuadhimisha kuzakhwa kwa Kaisari, Mfalme wa 
Ujermani. Mawazo yake yanaonyesha hofu iliyowapata 
wengi:— 


Kwa sababu gani watu wanasherehekea siku kuu hii? ... 
Mwenyezi Mungu kampa Kaisari nguvu na uwezo wa ku- 
tekeleza yote yawayo katika nchi, na kutawala na kupanga 
vitu vyote ili kuweko amani...Kama mfano nachukua 
nchi hii ya Afrika Mashariki, kolini ya Wajermani, nchi 
yetu, nchi ya watu weusi. Zamani hali yake ilikuwa yenye 
udhalimu. Mtu mwenye mamlaka au uwezo alimwonea mtu 
ambaye alikuwa hana madaraka. 

.... Sasa kuna amani kila mahali. Hakuna anayemtisha 
na kumdhalimu mwingine maana wote wako chini ya uta- 
wala wa Kaisari... Ikiwa yeyote hatalinda amani na kuishi 
vema na wenzake nchini humu — ikiwa anakusudia kucha- 
fua nchi — mtu huyo ataadhibiwa vikali sana, maana Kai- 
sari hakosi kitu chochote, ana askari wengi. Nguvu na 
uwezo wake ni mkubwa. Mmeona jinsi wale waasi wa maji 
maji. Lakini alionya kuwa nia ya maji maji haikufa. 
miaka ya 1905 na 1906.”2 


Mtaka hamsini ilipita kabla Watanganyika wengine hawa- 
jatoa maoni yao juu ya vita hii hadharani. Alipouambia 
Umoja wa Mataifa mwaka 1956 Mwalimu Nyerere alitamka 
wazi wazi hofu iliyovipata vizazi vilivyofuata vita vya Maji 
Maji. Lakin alionya kuwa nia ya Maji Maji haikufa. 
Maana alisisitiza kuwa vita hiyo ilikuwa na tumaini 
— tumaini ambalo lilikuwa la umma — lenye maana katika 


36 


siasa za Tanzania kama taifa. Alitambia Kamati ya Nne ya 
Umoja wa Mataifa kwamba:— 


Hapakuwepo chama cha kitaifa, wala hawakuwako wa- 
chochezi ama wafitini wenye kujua uzushi wa Ki-Ulaya 
magharibi au wachafuzi wa Kikomunisti ambao walizun- 
guka kila mahali nchini wakiwachochea watu wawapinge 
Wajermani. La hasha, Watu wale walipigana kwa kuwa 
hawakuamini kama watu weupe walikuwa na haki ya ku- 
watawala na kuwastaarabisha watu weusi, Walisimama pa- 
moja katika vita kubwa kama ile siyo kwa sababu ya 
kuogopa siasa za uchochezi au kwa sababu ya ushirikiano 
wa kula viapo bali kwa sababu waliitika wito wa Kibina- 
damu, wito wa kiroho, uitao katika mioyo ya kila hulka 
ya binadamu wote, waliosoma na ambao hawakusoma, 
wa kupinga utawala wa kigeni. Ni muhimu kukumbuka 
ukweli huu .. . ili kuweza kuelewa jinsi ya chama cha 
kitaifa kama changu. Amali yake siyo kuwachochea watu 
katika uasi, bali ni kuwaongoza wazi wazi katika njia mpya 
ya kupigania uhuru. 

Mapigano haya ya kuwapinga Wajermani yaliwathibiti- 
shia watu wetu ubatili wa kujaribu kuwafukuza wazungu 
kwa nguvu.” 


Je umma wenyewe wana maoni gani juu ya vita hii? 
Nao pia waliona uhusiano uliopo kati ya vita vya Maji Maji 
na siasa za kitaifa. Kwanza maoni yao yalikuwa yamechan- 
gamana, lakini TANU ilifananishwa na vita hii. 


Habari ya Kinjikitile na maji yake vilienea kama TANU. 
Sasa hebu nipe habari si TANU ilipoanza katibu na vion- 
gozi wengine walienezwa kila mahali nchini? Kwanza Dar 
es Salaam TANU ilikwisha kuenea. Kinjikitile naye hivi 
hivi. Habari zake zilijulikana Ngarambe kwanza. Habari 
zikaenea nchi yote kwa jujila au Mutemela. Basi bwana, 
kweli mahali penye rehema hapawezi kujificha — na hii 
ni kweli. 

T.A.N.U. ilipoanza watu wengi walisema, “Maji Maji 
yalianza hivi hivi. Tulishindwa kuwaondoa Wazungu kwa 
risasi na mishale, tunawezaje kuwafukuza kwa senti ham- 
sini tu? Msiwaamini, waongo hawa! Huyu ni Kinjikitile 
mwingine”. Hata hivyo siyo wote walikuwa wamekubali 
habari ya maji. Lakini wale waliokataa maji waliteseka vile 
vile kama walioamini. Watu wa maji maji waliwachukia 
na kuwaua. Sasa askari wa Kijermani naye hakuchagua 
kati ya watu weusi — kila Mwafrika aliyekutana naye tu 
anatwangilia mbali risasi; anawaua hovyo tu. TANU nayo 

ilikuwa kama hivi hivi. Wengine wamejiunga na wengine 
hawakujiunga na TANU; lakini wote tuko huru, hakuna 
kuchagua. Ama sivyo? 


Ama kweli hivyo ndivyo. Baada ya Uhuru kupatikana 
nchini wananchi walianza kuwa na mawazo mapya juu 
ya Maji Maji. Badala ya kuvitazama kama vita cya upuzi 
na uasi walianza kuvifikiria kama vita vya ukombozi, jita- 
hada ya umma kulinda na kurudisha uhuru wao. Sasa yame- 
kuwa masimulizi ya maana sana kwa Watanzania, wala 
siyo uasi tena. Itakuwa vema tukimaliza Kumbukumbu 
hizi na maoni ya wazee kutoka Nandette, Umatumbi, vita 
Yenyewe ilipoanzia. 


Kambi yao ilikuwa pale Madukani. Pale ndiyo hedikota 
(makao makuu| ya vita yenyewe. Ingefaa papate bendera 
ya taifa maana pale ndiyo mwanzo wa Uhuru.” 

